Az Európai Unió története

A tananyag fejezetei heti bontásban és a feldolgozást segítő kérdések

**Követelmények:**

A tananyag (J. Nagy László: Az európai integráció politikai története. Szeged. 2005.) feldolgozását a kapcsolódó kérdések alapján célszerű elvégezni.

A számonkérés nemcsak a megadott kérdésekre támaszkodik, a megadott tananyagokat önálló módszerekkel is fel kell dolgozni, de a kérdések orientációt és segítséget adnak a feldolgozáshoz és a vizsgára való felkészüléshez.

A két PPT-ben található szerződések, szervezetek, nevek, dátumok ismerete kötelező.

Alapvető tananyag:

J. Nagy László: Az európai integráció politikai története. Szeged. 2005

E könyv fejezetei alkotják a félév hátralévő heteinek tananyagát. Javasolt, hogy a hallgatók az alábbi felosztásban hétről hétre feldolgozzák a megadott részeket a megadott kérdések segítségével.

<http://publicatio.bibl.u-szeged.hu/3325/1/EUINTEGR.pdf>

Teljes szöveg megtalálható a tanszéki honlapon a „letöltések” között.

1. hét

*A Schuman-terv, (Nyugat) Németország integrációja*

*A Monánuniótól a római szerződésig*

*(dokumentumok is elolvasandók)*

***22-30. oldalak***

*Mi a Schuman terv, mikor és milyen körülmények között született?*

*Mi az Európai Védelmi Közösség terve, milyen nemzetközi politikai körülmények között született az elképzelés, mi lett végül a sorsa?*

*Mikor írták alá a Szén- és Acélözösségről (Montánunió avagy ESZAK ) szóló szerződést?*

*Miért nem csatlakozott Anglia a szerződéshez?*

*Milyen hosszú távú politikai célokat fogalmazott meg az ESZAK szerződés?*

*Jellemezze az ESZAK/Montánunió szervezeti felépítését? Kit választottak a Főhatóság első elnökévé?*

*Mi volt a Spaak-bizottság szerepe az EGK-szerződés előkészítésében? Milyen javaslatokat fogalmazott meg ez a bizottság?*

*Hogyan foglalt állást Anglia az EGK-t előkészítő tárgyalások során?*

*Milyen befolyással volt a szuezi válság és a nukleáris energia kérdése a római szerződés aláírása előtt az integrációs folyamatra?*

*Melyek voltak a főbb vitapontok az EGK szerződés aláírása előtt?*

*Milyen gazdasági együttműködési területeket fogalmazott meg az EGK-szerződés és hogyan nyilatkozott a politikai integráció lehetőségéről?*

1. **hét**

*Gazdasági sikerek, politikai nehézségek: a "Hatok" időszaka*

*Az északi kibővülés: Nagy-Britannia csatlakozása*  
*31-38. oldalak*

*Gazdasági sikerek, politikai nehézségek: a "Hatok" időszaka*

*Milyen politikai körülmények között került sor az EFTA létrejöttére az 1950-es évek végén? Milyen típusú együttműködés volt az EFTA?*

*Miért nem akart Nagy-Britannia ekkor még az EGK-hoz csatlakozni?*

*Mi volt a Szovjetunió álláspontja az EGK létrejöttéről?*

*Az EGK, Montánunió és az Euratom szerveinek egyesülésével létrejöttek a Közös Piac főbb szervei, a Közgyűlés (Európa Parlament), Miniszterek Tanácsa (Tanács), Bizottság, Bíróság, Gazdasági és Szociális Bizottság. Mi ezeknek a hatásköre?*

*Milyen további szervek jöttek létre még a későbbiekben?*

*Mi volt az üres székek politikája? Milyen körülmények között jött létre a luxemburgi kompromisszum és mik voltak a következményei?*

*Milyen viták övezték az a közös agrárpolitika létrejöttét, és milyen mechanizmus illetve pénzügyi alap jött létre ennek kapcsán?*

*Hogyan alakult, mikor és milyen egyezmények létrejöttével a Közösség külkapcsolati rendszere?*

*Miért tekintik a 60-as éveket „aranykornak”?*

*Hogyan alakult az Euratom sorsa?*

*Az északi kibővülés: Nagy-Britannia csatlakozása*

*Mi volt az angol-francia ellentét alapja az angol EGK-csatlakozást illetően? Mennyiben speciális az angol külpolitikai és külgazdasági érdekrendszer?*

*Miért nyilvánította ki végül Anglia csatlakozási szándékát az 1960-as évek elején?*

*Milyen angol ellenérzések fogalmazódtak meg a csatlakozással kapcsolatban?*

*Melyek voltak a legfőbb felmerülő problémák a csatlakozással kapcsolatos diplomáciai tárgyalások során?*

*Mi indokolta de Gaulle 1963-as elutasítását?*

*Milyen körülmények között került sor 1967-ben az angolok második közeledési kísérletének visszautasítására Franciaország részéről?*

*Milyen feltételekkel csatlakozott de Gaulle hatalomból való távozása után végül Anglia 1973-ban az EK-hoz?*

1. hét

*Franciaország Európa politikája az 1960-as években*

*Lendületben az integráció: 1969-1972*

*38-43. oldalak*

*Franciaország Európa politikája az 1960-as években*

*Mi volt de Gaulle álláspontja a francia nagyhatalmiságról, az európai integrációról és a NATO-ról? Miért lépett ki Franciaország a NATO katonai szervezetéből?*

*Mi a „hármas direktórium” terve, a Fouchet I. és a Fouchet II. terv? Mi lett ezeknek a sorsa?*

*Mi volt de Gaulle álláspontja a francia atomfegyvert illetően?*

*Hogyan alakult a francia-német együttműködés a 60-as években? Mi az Elysée-szerződés?*

*Mit fejez ki az „Államok Európája” és az ”európai Európa” elképzelés?*

*Lendületben az integráció: 1969-1972*

*Változott-e a francia Európa-politika Pompidou elnöksége alatt?*

*Milyen elképzelések alakultak ki a 60-as és 70-es évek fordulóján a pénzügyi integrációt illetően? Mi a Werner-terv és mi volt a tartalma?*

*Milyen elképzelés alakult ki és valósult meg 1970-től az európai politikai együttműködés területén?*

*Milyen témák voltak napirenden 1972-ben a Közösség vezetőinek párizsi csúcsértekezletén?*

1. hét

*Európa évétől az egységes okmányig:1973-1986*

*Az egységes Európa felé*

*43-49. oldalak*

*Európa évétől az egységes okmányig:1973-1986*

*Kik voltak Európa vezető államfériai az 1970-80-as években?*

*Mely értekezleten hangzott el először az „európai identitás” kifejezés?*

*Mikor, kinek a javaslatára jött létre és kikből állt az Európai Tanács? Milyen szerepe lehetett egy ilyen „csúcsszervnek”?*

*Milyen javaslatokat tett Tindemans 1976-ban?*

*Milyen vita erősödött fel Margaret Thatcher 1979-es hatalomra kerülése után Anglia és az EK között?*

*Mi az Európai Pénzügyi Rendszer és miért tekinthető komoly eredménynek 1979-ben?*

*Mikor választották először közvetlenül a képviselőket az Európai Parlamentbe?*

*Mit tartalmazott a Spinelli-tervezet?*

*Milyen területeken lépett előre az EK az Egységes Európai Okmány elfogadásával?*

*Az egységes Európa felé*

*Hogyan képzelte el a Jacques Delors által vezetett bizottság a közös valuta bevezetését a nyolcvanas évek végén?*

*Hogyan és milyen intézkedésekkel ill. politikai körülmények között valósult meg a német egység?*

*Milyen döntéseket hoztak az európai vezetők Maastrichtban, és milyen európai intézményi szerkezetet hoztak létre? Milyen problémák merültek fel a Maastrichti Szerződés ratifikációja során?*

*Mi az Európai Gazdasági Térség és mikor jött létre?*

1. hét

*AZ INTEGRÁCIÓ DÉLI IRÁNYA, AZ EURÓPAI UNIÓ MEDITERRÁN POLITIKÁJA*

*60-64. oldalak*

*KELET-EURÓPA (MAGYARORSZÁG) ÉS AZ INTEGRÁCIÓS FOLYAMAT*

*66-68. oldalak*

*AZ INTEGRÁCIÓ DÉLI IRÁNYA, AZ EURÓPAI UNIÓ MEDITERRÁN POLITIKÁJA*

*Jellemezze a mediterrán országok geostratégiai helyzetét a hidegháború körülményei között!*

*Milyen demokratizálódási folyamatok játszódtak le az Ibériai-félszigeten? Jellemezze ezeket a folyamatokat?*

*Milyen vita alakult ki Spanyolországban a NATO-tagsággal kapcsolatban?*

*Jellemezze a csatlakozás előtti belpolitikai helyzetet Görögországban? Milyen álláspontot foglalt el az Új Demokrácia és a PASOK az EK-csatlakozás kérdésében?*

*Hogyan használta ki az EK csatlakozásból eredő lehetőségeket Görögország és Portugália? (különbségek)*

*Milyen vita alakult ki a 90-es években az EK déli és/vagy keleti elkötelezettségével kapcsolatban?*

*Hogyan hatott az iszlám fundamentalizmus erősödése az EK/EU mediterrán politikájára?*

*Milyen döntéseket hoztak 1995-ben Barcelonában az euromediterrán csúcsértekezleten?*

*KELET-EURÓPA (MAGYARORSZÁG) ÉS AZ INTEGRÁCIÓS FOLYAMAT*

*Mikor létesített a Közösség és Magyarország diplomáciai kapcsolatot?*

*Mi a PHARE program és milyen célt szolgált?*

*Mikor írták alá és mit tartalmazott az EU-magyar társulási szerződés? Mit hívunk Európai Megállapodásoknak?*

*Milyen döntések születtek a keleti bővítés összefüggésében az Európai Tanács koppenhágai és esseni csúcsértekezletén?*

1. hét

*A KIBŐVÜLÉS ÉS AZ ELMÉLYÜLÉS PERSPEKTÍVÁI*  
*Amszterdam*

***A csatlakozási tárgyalások***

***Nizza***

*Viták az Európai Unió jövőjéről*

***77***-*83. oldalak*

*Amszterdam*

*Milyen vitákat váltott ki a Schauble dokumentum? Mit értettek a kortárs politikusok a „kemény mag” és „flexibilisebb Európa” kifejezései alatt?*

*Milyen döntéseket hozott (és nem hozott) az Amszterdami Szerződés?*

*Milyen pénzügyi javaslatokat tett a jövőre nézve az AGENDA 2000 dokumentum?*

***A csatlakozási tárgyalások***

*Hogyan értékelte a Bizottság a csatlakozni kívánó országok, köztük Magyarország helyzetét a 2000 november 8-án közzétett jelentésében?*

***Nizza***

*Sorolja fel, részletezze és értelmezze a nizzai tanácskozáson hozott döntéseket!*

*Mi az Alapvető Jogok Chartája?*

*Milyen intézményi és döntéshozatali reformok születtek a Tanács, a Bizottság és az Európai Parlament vonatkozásában?*

*Mi a megerősített együttműködés?*

*Viták az Európai Unió jövőjéről*

*Mutassa be Joschka Fischer német külügyminiszter 2000-ben elhangzott beszédét Európa jövőjéről!*

*Hogyan képzelte az „európai konföderációt”?*

*Milyen reflexiók fogalmazódtak meg Fischer tervével kapcsolatban más európai vezető politikusok részéről?*

1. hét

*A KELETI BŐVÍTÉS:EURÓPA ÚJRAEGYESŰLÉSE*

*A csatlakozási tárgyalások*

*Az Alkotmány*

***86-89. oldalak***

*A csatlakozási tárgyalások*

*Mely országok kerültek be a 2004-es bővítési körbe?*

*Milyen nehézségek alakultak ki a csatlakozók (Magyarország is) és az EU között az agrártámogatások ügyében? Milyen kompromisszum született végül?*

*Milyen dilemmák és problémák merültek fel a török csatlakozás összefüggésében?*

*Az Alkotmány*

*Mi volt az Európai Konvent célja és ki volt az elnöke?*

*Ismertesse és értékelje az Európai Alkotmány tervezett tartalmának főbb vonásait!*

*Milyen vita alakult ki a „kereszténység” kifejezés preambulumban történő szerepeltetésével kapcsolatban?*

*Hogyan alakult az Alkotmány elfogadása utáni ratifikációs folyamat?*

*Nézzen utána mi lett az Alkotmány sorsa, és hogyan kezelte az így kialakult helyzetet a 2007-es Lisszaboni Szerződés? (Ezt a tananyag már nem tárgyalja)*

**Tanulást támogató PPT segédanyagok önálló feldolgozásra:**

A PPT tananyagokban található szerződések, szervezetek, nevek, dátumok ismerete kötelező!

Európai integrációtörténettel foglalkozó PPT-k:

(mindkét PPT teljes dokumentumban megjelenítve megtalálható a tanszéki honlapon a „letöltések”-en belül a Zsinka László által megadott tananyagok között)

PPT-k internetes linkje:

1.

<https://jak.ppke.hu/uploads/articles/11801/file/11%20Europai%20integracio.pdf>

2.

<https://slideplayer.hu/slide/2084581/>